钦定古今图书集成/明伦汇编/氏族典/第123卷 > 陈德豫
## 钦定古今图书集成/明伦汇编/氏族典/第123卷 > 陈德豫

按《尚友录》：“德豫字子顺，连江人。少好学，博通六艺、诸
子百家之旨。淳熙中，登进士甲科，调建州户曹。试教
官首选，分教宣城郡学。旧有二程遗文，时禁程氏学，
令焚毁之，德豫护藏唯谨。改京教，累迁诸军粮料院。
岁旱求言，德豫上封事，以讳天变”、“‘讳人言’为致旱之
由，乞去二讳以回天变。”上嘉纳之。又累迁著作郎，官
至大理卿。有《文槁》三十卷。